CELEX: 31962D0403(01)
Language: mt
Date: 1962-03-21 00:00:00
Title: Id-Deċiżjoni tal-Kunsill li tistabbilixxi proċedura għall-eżami u l-konsultazzjoni minn qabel fir-rigward ta' ċerti liġijiet, regolament u dispożizzjonijiet amministrattivi dwar it-trasport proposti fl-Istati Membri

Avviż Legali Importanti

|

31962D0403(01)

Official Journal 023 , 03/04/1962 P. 0720 - 0721 Danish special edition: Series I Chapter 1959-1962 P. 0090  English special edition: Series I Chapter 1959-1962 P. 0096  Greek special edition: Chapter 07 Volume 1 P. 0027  Spanish special edition: Chapter 07 Volume 1 P. 0054  Portuguese special edition Chapter 07 Volume 1 P. 0054  Finnish special edition: Chapter 7 Volume 1 P. 0034  Swedish special edition: Chapter 7 Volume 1 P. 0034 

		Id-Deċiżjoni tal-Kunsillli tistabbilixxi proċedura għall-eżami u l-konsultazzjoni minn qabel fir-rigward ta' ċerti liġijiet, regolament u dispożizzjonijiet amministrattivi dwar it-trasport proposti fl-Istati MembriIL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 235 tiegħu,Wara li kkunsidra l-proposta mill-Kummissjoni,Wara li kkonsulta l-Kumitat Ekonomiku u Soċjali u l-Assemblea Parlamentari Ewropea,Billi l-kisba ta' l-objettivi tat-Trattat fil-qafas ta' politika tat-trasport komuni teħtieġ li tiġi stabbilita proċedura għall-eżami u l-konsultazzjoni minn qabel fir-rigward ta' ċerti miżuri dwar it-trasport fl-Istati Membri;Billi proċedura bħal din ser tgħin il-promozzjoni tal-kooperazzjoni mill-qrib bejn l-Istati Membri u l-Kummissjoni fil-kisba ta' l-objettivi tat-Trattat u ser tgħin sabiex tipprevieni id-diverġenza tal-politika tat-trasport ta' l-Istati Membri;Billi proċedura bħal din ser tkun utli ukoll sabiex tiffaċilita l-adozzjoni progressiva tal-politika komuni tat-trasport,ADOTTA DIN ID-DEĊIŻJONI:Artikolu 1Kull Stat Membru li jipproponi l-adozzjoni ta' liġi, regolament jew dispożizzjonijiet amministrattivi dwar it-trasport bil-ferrovija, bit-triq jew bil-passaġġi fuq l-ilma interni li jistgħu jinterferixxu b'mod sinifikanti ma' l-implimentazzjoni tal-politika tat-trasport komuni għandu, fi żmien kmieni biżżejjed u bil-miktub, jinnotifika lill-Kummissjoni b'din il-miżura u fl-istess ħin jinforma b'dan lill-Istati Membri l-oħra.Artikolu 21. Fi żmien tletin ġurnata mir-riċevuta tan-notifika msemmija fl-Artikolu 1 il-Kummissjoni għandha tindirizza opinjoni jew rakkomandazzjoni lill-Istat Membru konċernat; hija għandha fl-istess ħin tinforma lill-Istati Membri l-oħra b'dan.2. Kull Stat Membru jista' jissottometti lill-Kummissjoni l-osservazzjonijiet tiegħu dwar il-miżura inkwestjoni; huwa għandu fl-istess ħin jikkomunika dan lill-Istati Membri l-oħra.3. Jekk Stat Membru jitlob dan, jew jekk il-Kummissjoni tqis li dan ikun xieraq, il-Kummissjoni għandha tikkonsulta ma' l-Istati Membri kollha fuq il-miżura inkwestjoni. Fil-kas imsemmi fil-paragrafu 4 din il-konsultazzjoni tista' ssir wara l-avveniment fi żmien tletin ġurnata.4. Il-Kummissjoni tista', fuq talba ta' l-Istat Membru, tqassar il-perjodu msemmi fil-paragrafu 1, jew, jekk dak l-Istat jaqbel, ittawlu. Il-perjodu għandu jitqassar għal għaxart ijiem jekk l-Istat Membru jiddikjara li l-miżura li qed jipproponi li jieħu hija ta' natura urġenti. Il-Kummissjoni għandha tinforma lill-Istati Membri bi tnaqqis jew titwil ta' perjodu bħal dan.5. L-Istat Membru ma għandux ipoġġi l-miżura in kwestjoni fis-seħħ qabel it-tmiem tal-perjodu previst jew f'paragrafu 1 jew f'paragrafu 4, jew qabel il-Kummissjoni ma tkunx ifformulat opinjoni jew rakkomandazzjoni, ħlief fil-każ ta' urġenza estrema, li teħtieġ azzjoni immedjata mill-Istat Membru. F'dan il-każ, l-Istat Membru għandu jinforma minnufih lill-Kummissjoni u għandha tiġi segwita l-proċedura msemmija f'dan l-Artikolu wara l-avveniment fi żmien tletin ġurnata mir-riċevuta ta' din l-informazzjoni.Artikolu 3Din id-Deċiżjoni hija indirizzata lill-Istati Membri.Magħmula fi Brussel, fil-21 ta' Marzu 1962.Għall-KunsillIl-PresidentM. Couve de Murville--------------------------------------------------